Innleieforbudet sendes tilbake til lagmannsretten 
16 bemanningsforetak mener reglene for innleid arbeidskraft strider med EØS-avtalen. Lagmannsretten var uenig, men nå har Høyesterett opphevet kjennelsen. I april 2023 strammet regjeringen inn reglene for innleid arbeidskraft. Det innebar blant annet et forbud mot innleie av arbeidstakere fra vikarbyråer for å utføre midlertidig arbeid.  16 bemanningsforetak mener at dette forbudet er i strid med EØS-reglene, og tok saken til retten. Da Regjeringen fikk medhold både i Oslo tingrett og Borgarting lagmannsrett, ble saken anket videre til Høyesterett. Tirsdag kom kjennelsen fra Høyesteretts ankeutvalg. De har ikke tatt stilling til innleiereglene, men mener at saken må sendes tilbake til lagmannsretten  på grunn av saksbehandlingsfeil. NTB meldte først at Høyesterett hadde gitt bemanningsbyråene medhold i at reglene var i strid med EØS-avtalen. Det fikk konserntillitsvalgt i Aker, Ståle Knoff Johansen, til å varsle EØS-opprør i Fellesforbundet.  Se rettelse nederst i saken.  I og med at NTB har rettet sin sak, vil Johansen også moderere seg.  – Det blir feil av meg å være så bastant når dette ikke er avgjort ennå. Det avgjørende for meg at vi bruker vedtaket vi har vedtatt hvis det blir nødvendig.  Den konserntillitsvalgte var én av arkitektene bak et ultimatum som Fellesforbundet vedtok på sitt landsmøte i fjor:  «Dersom Efta-domstolen eller ESA tvinger Norge til å endre regler om innleie, vil Fellesforbundet jobbe for en alternativ handelsavtale og annen tilknytning til EØS.» Hvis Borgarting lagmannsrett kommer frem til at innleieforbundet er i strid med EØS-avtalen når de nå skal behandle saken på nytt, har ikke lenger Fellesforbundet noe valg, mener fagforeningslederen.  – Da må vi kaste alle kreftene inn, sier han.  – Vedtaket var ment som en sikkerhetsventil dersom det skulle vise seg at det ikke var handlingsrom i EØS-avtalen til å ha egne regler om innleie. Da må denne sikkerhetsventilen brukes.  Det var i april 2023 regjeringen strammet inn reglene for innleid arbeidskraft, som blant annet innebar et forbud mot innleie av arbeidstagere fra vikarbyråer for å utføre midlertidig arbeid. 16 bemanningsforetak mente reglene for innleid arbeidskraft var i strid med EØS-avtalen. Foretakene tok saken til Høyesterett, som nå har sendt saken tilbake til lagmannsretten. Både Oslo tingrett og Borgarting lagmannsrett slo fast at innleieforbudet ikke er i strid med EØS-avtalen, slik en rekke bemanningsforetak mente. 16 av foretakene tok saken videre til Høyesterett, som nå har konkludert. – Lagmannsrettens kjennelse oppheves, skriver en enstemmig Høyesterett i sin kjennelse, ifølge NTB.   Saksøkerne har begjært midlertidig forføyning slik at de nye innleiereglene stoppes. Staten må også betale sakskostnader til de 16 selskapene. Utvalget har ikke tatt stilling til om innleiereglene bryter med EØS-avtalen. Det skal lagmannsretten vurdere når saken behandles der på nytt. Høyesteretts ankeutvalg skriver at lagmannsrettens kjennelse skal oppheves som følge av saksbehandlingsfeil. LO viser til avdelingsleder Atle Sønsteli Johansen i LOs juridiske avdeling: «Vi har ikke lest kjennelsen, og er ikke part i saken, så det er vanskelig å kommentere. Ut fra det som er referert fra NTB har Høyesterett ikke tatt stilling i hovedsaken, men opphevet lagmannsrettens avgjørelse på grunn av saksbehandlingsfeil. Det betyr i så fall at lagmannsretten må behandle saken på ny, ikke at det er avsagt dom i favør av bemanningsselskapene», skriver de i en e-post til Aftenposten. 
I 2023 strammet regjeringen kraftig inn på reglene om bruk av innleid arbeidskraft. 16 bemanningsbyråer mente at lovendringen var i strid med EØS-reglene. Etter en kjennelse i Høyesterett, må lagmannsretten behandle saken på nytt. 